সবশেষে চূড়ান্তভাবে যা বলা যায়: যেহেতু বিভিন্ন খবরের ফলে অনুমিত সকল সম্ভাবনার পরিণতি রেখাচিত্রে বা Price Chart এ দেখাই যায়, সেহেতু এই রেখাচিত্র বিশ্লেষণ(Price chart analysis) করে ট্রেড করা শিখলেই তো হয়। বিভিন্ন খবর এর ফলে আমরা মূল্য পরিবর্তনের যে ভবিষৎবাণী করতে পারি, তা সেটা ছাড়াই Technical Analysis এর মাধ্যমে করা যায়। ফলে এটি সবচেয়ে নিখুঁত, সফল, নির্ভরযোগ্য ও বাস্তবিক মাধ্যম বাজার বিশ্লেষণ, এর ভবিষৎবাণী ও এতে কেনাবেচা করার। এর মানে এটা বলা হচ্ছে না যে Fundamental Analysis এর কোন দরকারই নেই। মৌলিক বিশ্লেষণও কাজে লাগাতে হবে তবে তা আমাদের কৌশলের অংশ হিসেবে। এটা আমাদের সিদ্ধান্ত, কৌশল ও অনুমানের সম্ভাবনার শক্তি বৃদ্ধি করে এবং যখন আমরা সিদ্ধান্তহীনতায় পড়ি তখন তা থেকে বের হতে নির্দেশনা দেয়। তবে এটি কখনই আমাদের এককভাবে ফরেক্স ট্রেড এর হাতিয়ার হিসেবে কাজ করতে পারেনা।